
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 261 

29 Οκτωβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

291. Εσωτερικός κανονισμός του Εργαστηρίου 

Υδραυλικής και Υδραυλικών Έργων του Τμήμα¬ 
τος Πολιτικών Μηχανικών της Πολυτεχνικής Σχο¬ 
λής του Αριστοτελείου Πανεπιστημίου Θεσσαλο¬ 
νίκης . 1 

292. Μεταφορά έδρας συμβολαιογράφου από το Δή¬ 

μο Κρωπίας στο Δήμο Μαρκοπούλου Μεσογαίας 
που υπάγονται στην Περιφέρεια του Ειρηνοδικεί¬ 
ου Κρωπίας. 2 

293. Μεταφορά έδρας συμβολαιογράφου από το Δή¬ 

μο Αθηναίων στο Δήμο Παλαιού Φαλήρου που 
υπάγονται στην περιφέρεια του Ειρηνοδικείου 
Αθηνών. 3 

294. Τροποποίηση και συμπλήρωση του ΠΔ 23/1999 

«Καταγραφή των ατόμων που ταξιδεύουν επιβα¬ 
τηγό πλοία που εκτελούν πλόες προς ή από Ελ¬ 
ληνικούς λιμένες, σύμφωνα με την οδηγία 
98/41/Ε.Κ. του Συμβουλίου της 18ης Ιουνίου 1998 
και άλλες διατάξεις» (ΑΊ 7). 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 291 
Εσωτερικός κανονισμός του Εργαστηρίου Υδραυλικής 
και Υδραυλικών Έργων του Τμήματος Πολιτικών Μη¬ 
χανικών της Πολυτεχνικής Σχολής του Αριστοτελείου 
Πανεπιστημίου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 του 
Ν. 1268/1982 « Γιατη δομή και λειτουργία των Ανωτάτων 
Εκπαιδευτικών Ιδρυμάτων» (Α' 87) όπως η πρώτη διάταξη 
τροποποιήθηκε με το άρθρο 48 παρ. 2 του Ν. 1404/1983 
«Δομή και λειτουργία των Τεχνολογικών Εκπαιδευτικών 
Ιδρυμάτων» (Α' 173). 

2. Τις διατάξεις του άρθρου 4 παρ. 1 εδ. πρώτο περ. γ 


του Ν. 2083/1992 «Εκσυγχρονισμόςτης Ανωτάτης Εκπαί¬ 
δευσης» (ΑΊ59). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά- 
ξεωντου Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38), 

4. Τις διατάξεις του άρθρου 1 περ. ιιτου Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α' 48). 

5. Τη γνώμη της Γενικής Συνέλευσης του Τμήματος Πο¬ 
λιτικών Μηχανικών της Πολυτεχνικής Σχολής του Αριστο- 
τελείου Πανεπιστημίου Θεσσαλονίκης (Συνεδρίαση: 
8/23.4.2002). 

6. Το γεγονός ότι απάτην εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του προϋπολογισμού του Αριστοτελείου Πανεπιστη¬ 
μίου Θεσσαλονίκης. 

7. Την 475/2002 γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Παιδείας 
και Θρησκευμάτων, αποφασίζουμε: 

Άρθρο 1 
Ίδρυση 

Το Εργαστήριο Υδραυλικής και Υδραυλικών Έργων το 
οποίο ιδρύθηκε με το ΒΔ 2/1958 (ΦΕΚ 121/14.8.1958 τ.Α') 
και κατανεμήθηκε στο Τμήμα Πολιτικών Μηχανικών της 
Πολυτεχνικής Σχολής του Αριστοτελείου Πανεπιστημίου 
Θεσσαλονίκης με την ΥΑ Β1/107/1.2.1983 (ΦΕΚ 73/ 
24.2.83 τ.Β') εξυπηρετεί εκπαιδευτικές και ερευνητικές 
ανάγκες σε γενικά και ειδικά θέματα Υδραυλικής και 
Υδραυλικών Έργων. 

Άρθρο 2 
Σκοπός 

Το Εργαστήριο έχει ως σκοπό: 

1 .Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Πολιτικών Μηχανικών, καθώς και άλλων τμημάτων 
του Αριστοτέλειου Πανεπιστημίου Θεσσαλονίκης σε θέ- 

ματα που εμπίπτουν στα αντικείμενα δραστηριότητας 
των εργαστηρίων όπως αυτά προσδιορίζονται στο άρθρο 
1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους του εργαστηρίου. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.Δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς» (Α' 53). 

5. Τη δημιουργία θεωρητικής επιστημονικής και τεχνο¬ 
λογικής υποδομής για βελτίωση του διδακτικού και γενι¬ 
κότερα του εκπαιδευτικού έργου στον επιστημονικό κλά¬ 
δο της Υδραυλικής και των Υδραυλικών Έργων. 

6. Τη μετάκληση διακεκριμένων Διπλωματούχων Μηχα¬ 
νικών και επιστημόνων με αναγνωρισμένη εμπειρία στον 
οικείο επιστημονικό χώρο και την οργάνωση κύκλων μα¬ 
θημάτων σε μεταπτυχιακό επίπεδο, με τη δυνατότητα πα¬ 
ροχής, ειδίκευσης, σε θέματα του γνωστικού αντικειμέ¬ 
νου του Εργαστηρίου. 

7. Τη συνεργασία με συναφείς δημόσιες υπηρεσίες, ορ¬ 
γανισμούς, δήμους, κοινότητες καθώς και άλλους επι¬ 
στημονικούς φορείς με σκοπό την κατά το δυνατό, μεγα¬ 
λύτερη και καλύτερη συμβολή του Εργαστηρίου στη διε- 
ρεύνηση και μελέτη προβλημάτων ανάπτυξης της χώρας, 
σε θέματα σχετικά με το επιστημονικό και ερευνητικό πε¬ 
δίο του εργαστηρίου. 

Άρθρο 3 
Προσωπικό 

Το Εργαστήριο στελεχώνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Πολιτι¬ 
κών Μηχανικών που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά αντι¬ 
κείμενα του Εργαστηρίου, από μέλη του Ειδικού Τεχνικού 
Εργαστηριακού Προσωπικού (Ε.Τ.Ε.Π.) καθώς και από 
μέλη του λοιπού επιστημονικού προσωπικού και του διοι¬ 
κητικού προσωπικού που τοποθετούνται στο Εργαστήριο 
με τη διαδικασία των άρθρων 4 παρ. 1 (δ) του Ν. 
2083/1992 και 13 παρ. 3βτου Ν. 2817/2000 « Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (Α' 78) αντίστοιχα. 

Άρθρο 4 

Διοίκηση-Αρμοδιότητες 

1. Το Εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.) του Τμήματος Πο¬ 
λιτικών Μηχανικών του Αριστοτέλειου Πανεπιστημίου 
Θεσσαλονίκης που ορίζεται με τη διαδικασία που ορίζουν 
οι διατάξεις του άρθρου 28 παρ. 22 του Ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχια- 
κού-μεταπτυχιακού) και ερευνητικού έργου του Εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του Εργαστηρίου καιη μέριμνα για τηντήρησή του, η μέ¬ 


ριμνα για τη στελέχωση, την οικονομική διαχείριση καιτην 
κατανομή των χώρων του Εργαστηρίου, η εισήγηση στη 
Γενική Συνέλευση του Τμήματος γιατον ορισμό των υπευ¬ 
θύνων για τα αναλώσιμα υλικά και τον κινητό εξοπλισμό 
και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Αριστοτέ- 
λειου Πανεπιστημίου Θεσσαλονίκης και σε χώρους που 
παραχωρούνται σ’ αυτό για την εγκατάσταση των οργά¬ 
νων και του λοιπού τεχνικού εξοπλισμού που είναι ανα¬ 
γκαίος για τη διενέργεια των εργαστηριακών ασκήσεων 
και των ερευνητικών προγραμμάτων. Στο χώρο εγκατά¬ 
στασης τοποθετείται πινακίδα με τον τίτλο του Εργαστη¬ 
ρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο Εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι¬ 
μοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων του Εργαστηρίου από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη επιστημόνων σε το¬ 
μείς σχετικούς με τις διδακτικές και ερυνητικές δραστη¬ 
ριότητες του εργαστηρίου, σύμφωνα με τις διατάξειςτων 
άρθρων 18του Ν. 1268/1982,5του Π.Δ. 407/1980 (Ά 112) 
και2παρ. 1 εδ. δτου Ν.1674/1986 (Ά203). 

Άρθρο 6 
Έσοδα 

Τα έσοδα του Εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3 παρ. 
3 του Π.Δ. 159/1984. 

δ. Τις πιστώσεις που διατίθενται από το Τμήμα Πολιτι¬ 
κών Μηχανικών του Αριστοτέλειου Πανεπιστημίου Θεσ¬ 
σαλονίκης με τη διαδικασία του άρθρου 4 παρ. 1ε του Ν. 
2083/1992. 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Αριστοτέλειο Πανεπιστήμιο Θεσ¬ 
σαλονίκης για τους σκοπούς του Εργαστηρίου. 

Άρθρο 7 

Τηρούμενα βιβλία 

1. Για τις ανάγκες του Εργαοτηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελλος οικονομικών στοιχεί¬ 
ων κάθε έτους, κατάλογος επιστημονικών βιβλίων, περιο¬ 
δικών και οργάνων, αρχείο ερευνητικών προγραμμάτων, 
βιβλίο μεταβολών προσωπικού, πρωτόκολλο εισερχομέ¬ 
νων και εξερχομένων εγγράφων. 

2. Με απόφαση του διευθυντή μπορεί να τηρείται και κά¬ 
θε άλλο βιβλίο ή στοιχείο που κρίνεται απαραίτητο. 

Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 14 Οκτωβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 292 
Μεταφορά έδρας συμβολαιογράφου από το Δήμο Κρω- 
πίας στο Δήμο Μαρκοπούλου Μεσογαίας που υπάγο¬ 
νται στην Περιφέρεια του Ειρηνοδικείου Κρωπίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νόμου 2830/2000 «Κώδικας συμβολαιογράφων» (ΦΕΚ 
96/16.3.2000 τ.Α'). 

2. Τις διατάξεις του άρθρου 29Ατου Ν.1558/1985 (Α' 
137), όπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1 παρ. 2α του 
Ν. 2469/1997 (Ά 38). 

3. Την 5/23.4.2002 γνωμοδότηση της Ολομέλειας του 
Πρωτοδικείου Αθηνών που εκδόθηκε μετά την από 
2.4.2002 γνώμη, του Διοικητικού Συμβουλίου του Συμβο¬ 
λαιογραφικού Συλλόγου Εφετείων Αθηνών - Πειραιώς - 
Αιγαίου και Δωδεκανήσου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 450/2002 γνωμοδότηση του Συμβουλίου της Επι¬ 
κράτειας. 

Μετά από πρόταση του Υπουργού Δικαιοσύνης, απο¬ 
φασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ει¬ 
ρηνοδικείου Κρωπίας μεταφέρεται από το Δήμο Κρωπίας 
στο Δήμο Μαρκοπούλου Μεσογαίας της ίδιας ειρηνοδι- 
κειακής περιφέρειας. 


Στον Υπουργό Δικαιοσύνης αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 10 Οκτωβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦- Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 293 
Μεταφορά έδρας συμβολαιογράφου από το Δήμο Αθη¬ 
ναίων στο Δήμο Παλαιού Φαλήρου που υπάγονται 
στην περιφέρεια του Ειρηνοδικείου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφοι 3 και 4 του 
Νόμου 2830/2000 «Κώδικας συμβολαιογράφων» (ΦΕΚ 
96/16.3.2000 τ.Α'). 

2. Τις διατάξεις του άρθρου 29Α του Ν.1558/1985 (Α' 
137), όπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1 παρ. 2α του 
Ν. 2469/1997 (Α'38). 

3. Την 5/23.4.2002 γνωμοδότηση της Ολομέλειας του 
Πρωτοδικείου Αθηνών που εκδόθηκε μετά την από 
2.4.2002 γνώμη, του Διοικητικού Συμβουλίου του Συμβο¬ 
λαιογραφικού Συλλόγου Εφετείων Αθηνών - Πειραιώς - 
Αιγαίου και Δωδεκανήσου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την 449/2002 γνωμοδότηση του Συμβουλίου της Επι¬ 
κράτειας. Μετά από πρόταση του Υπουργού Δικαιοσύ¬ 
νης, αποφασίζουμε: 

Άρθρο μόνο 

Η έδρα μιας από τις θέσεις Συμβολαιογράφων του Ει¬ 
ρηνοδικείου Αθηνών μεταφέρεται από το Δήμο Αθηναίων 
στο Δήμο Παλαιού Φαλήρου της ίδιας ειρηνοδικειακής 
περιφέρειας. 

Στον Υπουργό Δικαιοσύνης αναθέτουμε την δημοσίευ¬ 
ση και εκτέλεση του παρόντος διατάγματος. 

Αθήνα, 10 Οκτωβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦- (4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 294 
Τροποποίηση και συμπλήρωση του ΠΔ 23/1999 «Κατα¬ 
γραφή των ατόμων που ταξιδεύουν με επιβατηγό πλοία 
που εκτελούν πλόες προς ή από Ελληνικούς λιμένες, 
σύμφωνα με την οδηγία 98/41/Ε.Κ. του Συμβουλίου της 
18ης Ιουνίου 1998 και άλλες διατάξειςΐ (Α' 17)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ.1, 2, 3 και 4 του Ν. 
1338/1983 «Εφαρμογή του Κοινοτικού Δικαίου» (Α' 34), 

όπως τροποποιήθηκε από το άρθρο 6του Ν. 1440/1984 (Α' 
70), καθώς και τις διατάξεις του άρθρου 65 του Ν. 
1892/1990 (Α' 101). 

2. Τις διατάξεις των άρθρων 2 παρ.1,40, 41 και 179του 
ΝΔ187/1973 «Περί Κωδικός Δημοσίου Ναυτικού Δικαίου» 
(Α' 261). 

3. Την οδηγία 98/41/ΕΚτου Συμβουλίου της 18ης Ιουνί¬ 
ου 1998 που δημοσιεύθηκε στο αριθμ. Ι_ 188/35/2.7.98 
φύλλο της Επίσημης Εφημερίδας των Ευρωπαϊκών Κοι¬ 
νοτήτων σχετικά με την καταγραφή των ατόμων που ταξι¬ 
δεύουν με επιβατηγό πλοία που εκτελούν δρομολόγια 
προς ή από λιμένες των Κρατών Μελών της Κοινότητας. 

4. Τις διατάξειςτου άρθρου 29 Ατού Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
έχει προστεθεί με το άρθρο 27 του Ν. 2081/1992 (Α' 154), 
καθώς και τη διάταξη της παρ.2α του άρθρου 1 του Ν. 
2469/1997 (Α'38), με την οποία αντικαταστάθηκε το πρώ¬ 
το εδάφιο της παρ.2 του άρθρου 29Ατου Ν. 1558/1985. 

5. Τις διατάξεις του ΠΔ 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

6. Το 357/1.2.2002 πρακτικό συνεδρίασης του Συμβου¬ 
λίου Εμπορικού Ναυτικού. 

7. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατι¬ 
κού Προϋπολογισμού. 

8. Την 416/2002/31.7.2002 γνωμοδότηση του Συμβουλίου 
Επικράτειας, μετά από πρόταση των Υπουργών Οικονομίας 
& Οικονομικών και Εμπορικής Ναυτιλίας, αποφασίζουμε: 

Άρθρο 1 

1. Το άρθρο 3 του ΠΔ 23/1999 αντικαθίσταται ως ακο¬ 
λούθως: 

«Οι διατάξεις του παρόντος εφαρμόζονται σε όλα τα 
επιβατηγό πλοία με εξαίρεση: 

- τα πολεμικά και τα οπλιταγωγά πλοία και 

- τα σκάφη αναψυχής εκτός αν έχουν ή πρόκειται να 
έχουν πλήρωμα και να μεταφέρουν περισσότερους από 
δώδεκα (12) επιβάτες για εμπορικούς σκοπούς». 

2. Στο τέλος της παραγράφου 2 του άρθρου 4 του ΠΔ 
23/1999 προστίθεται το εξής εδάφιο: 

«Για όλα τα εγκεκριμένα συστήματα καταμέτρησης, οι 
αρμόδιες Λιμενικές Αρχές εκδίδουν σχετική βεβαίωση πε¬ 
νταετούς ισχύος, η οποία θεωρείται κάθε έτος. Για την 
τροποποίηση των στοιχείων που αναγράφονται σ’ αυτήν 
απαιτείται επανέκδοση της βεβαίωσης.» 

3. Στο τέλος της παραγράφου 1 του άρθρου 5 του ΠΔ 
23/1999 προστίθεται το εξής εδάφιο: 

«Η καταγραφή των ανωτέρω στοιχείων για το προσωπι¬ 
κό των κλιμακίων του ΥΕΝ, των Λιμενικών Αρχών ή άλλων 
Κρατικών Φορέων που επιβαίνουν στο πλοίο για έλεγχο 
και επιθεωρήσεις, διενεργείται με βάση ειδικό έγγραφο 
που εκδίδεται για το σκοπό αυτό από τη Λιμενική Αρχή 
επιβίβασης.» 

4. Η παράγραφος 3του άρθρου 10του ΠΔ23/1999 αντι¬ 
καθίσταται ως ακολούθως: 


«3. Γ ια τις τακτικές γραμμές σε περιοχές στις οποίες η 
ετήσια πιθανότητα το σημαντικό ύψος κύματος να υπερ¬ 
βαίνει τα δύο (02) μέτρα είναι μικρότερη του 10% και 

- εφόσον ο πλούς δεν υπερβαίνει κατά προσέγγιση τα 
τριάντα (30) μίλια από το σημείο αναχώρησης ή 

- εάν ο κύριος σκοπός της υπηρεσίας, είναι η παροχή 
τακτικής σύνδεσης σε απόμερες κοινότητες για τις συνή¬ 
θεις χρήσεις, 

μπορεί, με αποφάσεις του Υπουργού Εμπορικής Ναυτι¬ 
λίας, να καθιερώνεται καθολική ή μερική παρέκκλιση από 
την απαίτηση του άρθρου 5 του παρόντος για επιβατηγό 
πλοία που εκτελούν πλόες μεταξύ ελληνικών λιμένων, εάν 
κριθεί ότι είναι ανεφάρμοστο να καταγράφουν οι εταιρεί¬ 
ες τις πληροφορίες.» 

5. Η παράγραφος 1 του άρθρου 11 του ΠΔ 23/1999 αντι¬ 
καθίσταται ως ακολούθως: 

«1. Τα συστήματα καταγραφής που καθιερώνονται σύμ¬ 
φωνα με τις διατάξεις του παρόντος εγκρίνονται από την 
Αρμόδια Αρχή μετά από εισηγήσεις/προτάσεις ειδικών 
επιτροπών, που ορίζονται για το σκοπό αυτό από τον 
Υπουργό Εμπορικής Ναυτιλίας. Για την έγκριση του συ¬ 
στήματος υποβάλλεται από κάθε υπόχρεη εταιρεία αίτη¬ 
ση με πλήρη περιγραφή της λειτουργίας του. Οι αιτήσεις 
εγκρίσεως των συστη μάτων των υπόχρεων εταιρειών επι¬ 
βατηγών πλοίων που ήδη εκτελούν πλόες από ελληνικούς 
λιμένες υποβάλλονται μέχρι την 30 Ιουνίου 1999. Τα έξο¬ 
δα μετακίνησης των ειδικών επιτροπών, εφ’ όσον απαιτη¬ 
θεί, βαρύνουντις υπόχρεες εταιρείες. 

Οι ειδικές απαιτήσεις τεχνικού και λεπτομερειακού χα¬ 
ρακτήρα και τα είδη των συστημάτων καταγραφής επιβα¬ 
τών, ώστε να πληρούνται τα λειτουργικά τους κριτήρια, 
ανάλογα με τις κατηγορίες των επιβατηγών πλοίων και 
τον αριθμό των επιβατών που δύνανται να μεταφέρουν 
σύμφωνα με το Πιστοποιητικό Ασφάλειας τους, καθορί¬ 
ζονται με απόφαση του Υπουργού Εμπορικής Ναυτιλίας. 

Για όλα τα εγκεκριμένα συστήματα καταγραφής, η Δι¬ 
εύθυνση Πληροφορικής και Νέων Τεχνολογιών του ΥΕΝ 
εκδίδει σχετική βεβαίωση πενταετούς ισχύος, η οποία θε¬ 
ωρείται κάθε έτος. Γ ια την τροποποίηση των στοιχείων 
που αναγράφονται σ’ αυτή απαιτείται επανέκδοση της βε¬ 
βαίωσης.» 

Άρθρο 2 

Η ισχύς του παρόντος αρχίζει δέκα (10) ημέρες μετά από 
τη δημοσίευσή του στην Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Διατάγματος. 

Αθήνα, 14 Οκτωβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΣ ΧΡΙΣΤΟΔΟ ΥΛΑΚΗΣ ΓΙΩΡΓΟΣ ΑΝΩΜΕΡΙΤΗΣ 

